Official Journal C 235 , 21/08/2001 P. 0003 - 0011



Għajnuna ta’ l-istat u kapital fir-riskju (2001/K 235/03) (Test b’relevanza għall-KEE) I. Daħla I.1. Il-Kummissjoni esprimiet politika ġenerali favur il-promozzjoni ta’ kapital fir-riskju [1] fil-Komunità. Per eżempju, esprimiet interess dwar li r-riskji ta’ intrapiżi tal-Komunità huma dipendenti żżejjed fuq il-finazjament ta’ dejn [2], u emfasizzat il-potenzal għal tkabbir u l-ħolqien ta’ postijiet tax-xogħol li jkollha b’riżultat ta’ żieda fis-swieq tal-kapitali fir-riskju. [3]. Il-Kummissjoni temmen li ċerti tipi ta’ intrapiżi, jew intrapiżi f’ċerti stadji ta’ l-eżistenza tagħhom, jistgħu jiġu servuti aħjar permezz ta’ ekwitajiet jew finanzi kwazi-ekwitajiet milli permezz ta’ finanzjament ta’ self biss, fid-dawl ta’ l-ispejjeż ta’ l-imgħax fuq dejn u n-natura kuntra r-riskju ta’ ħafna istituzzjonijiet ta’ self. I.2. Rabta lejn kapital fir-riskju tfasslet bħala skop Komunitarju aktar wiesgħa fil-Kunsill Ewropew ta’ Lisbona tat-23-24 ta’ Marzu 2000, li ddikkjarat id-data tal-2003 għall-implimentazzjoni tal-pjan ta’ azzjoni tal-kapital fir-riskju (PAKR) u nkoraġġġiet id-direzzjoni mill-ġdid ta’ fondi lejn appoġġ għal bidu (start-ups) ta’ negozji, ditti ta’ teknoloġija avvanzata u mikro-intrapiżi, kif ukoll inizjattivi oħra ta’ kapitali fir-riskju proposti mill-Bank ta’ Investiment Ewropew (EIB). I.3. Nuqqas ta’ ekwitajiet, li jimplika li hemm imperfezzjoni persistenti fis-suq kapitali li tipprevjeni provvista milli tilħaq id-domanda bil-prezz aċettabbli għaż-żewġ naħat, taffettwa negattivament intrapiżi żgħar u ta’ daqs medju(SMEs) meta mqabbla ma’ kumpanniji simili fl-Amerika ta’ fuq. In-nuqqas jikkonċerna, fuq naħa waħda, ditti innovattivi ta’ teknoloġija avvanzata u l-aktar ditti żgħar b’potenzal għoli ta’ tkabbir u, fuq in-naħa l-oħra, firxa wiesgħa ta’ ditti ta’ etajiet u setturi differenti b’potenzal iżgħar ta’ tkabbir li ma’ jistgħux isibu finanzjament għall-proġetti ta’ espansjoni tagħhom mingħajr kapital fir-riskju estern. I.4. Id-dispożizzjoni ta’ finanzjament ta’ ekwità, b’mod partikolari negozji iżgħar, tippreżenta sfidi numerużi għall-investitur u għall-impriża. L-investitur jeħtieġ jagħmel analiżi b’attenzjoni mhux sempiċiment ta’ xi kollaterali li qed tiġi offruta (kif inhu l-każ ta’ wieħed li qed jislef) imma ta’ l-istrateġija intiera ta’ kummerċ. Għall-impriża, hemm l-isfida tat-taqsim ta’ kontroll ma’ investitur barrani, possibilment għall-ewwel darba f’ħajtu. I.5. meta wieħed jikkunsidra l-vantaġġi maħsuba ta’ żieda fid-dispożizzjoni ta’ kapitali fir-riskju, u anki bl-għarfien ta’ sfidi għal operaturi ekonimiċi f’li jittieħed il-kapital fir-riskju bħala attività, awtoritajiet pubbliċi ġew mitluba li jieħdu miżuri sabiex jippromwovu swieq ta’ kapitali fir-riskju. Il-Kummissjoni identifikat numru ta’ miżuri, b’mod partikolari fil-PAKR, li għandu jittieħed li jinkoraġġixxu t-tkabbir ta’ swieq ta’ kapitali fir-riskju. Dawn jinkludu: (a) promozzjoni ta’ kultura ta’ entrapriniżmu; (b) jiġu merħija restrizzjonijiet fiskali, bħal ma huma trattament inqas favorevoli minn dak mogħti lill-finanzjament ta’ dejn; (ċ) miżuri sabiex jinkoraġixxu integrazzjoni tas-suq; (d) jiġu merħija restrizzjonijiet regolatorji, inklużi limitazzjonijiet fuq investimenti minn ċerti tipi ta’ istituzzjonijiet finanzjarji (eżempju - fondi ta’ pensjonijiet) u proċeduri amministrattivi għat-twaqqif ta’ kumpanniji. I.6. Il-Kummissjoni għamlitha ċara li l-filosofija li fuqha hija bbażata l-istrateġija għall-iżvilupp tas-suq tal-kapital fir-riskju Komunitarju iżid importanza primarja għall-ħolqien ta’ ambjent favorevoli għall-ħolqien u s-sosteniment ta’ kummerċ ġdid u innovattiv, permezz ta’ miżuri strutturali u oriżontali bħal ma huma dawk murija hawn fuq [4]. Dan jirrifletti l-fatt li d-dispożizzjoni ta’ kapitali fir-riskju hija essenzalment attivita kummerċjali li tinvolvi deċiżjonijiet kummerċjali. Kondizzjonijiet ekonomiċi u ta’ finanzjarji huma tali li fondi pubbliċi weħidhom ma jkunux jistgħu u m’għandhomx jippruvaw, jipprovdu ż-żieda kollha fl-attività tal-kapitali fir-riskju li l-Komunità tfittex. L-isfida ewlenija hija li jiġu provduti l-kondizzjonijiet taħt liema r-riservi kbar tal-kapital privat li jeżisti fl-Ewropa jiġu wżati għal investiment bħal dan. Din l-isfida tikkonċerna kemm jista’ jkun l-iżvilupp tad-domanda ta’ kapital mill-intraprendituri kif ukoll il-provvista ta’ kapital mill-investituri. I.7. B’żieda ma’ dan, madankollu, l-Kummissjoni għarrfet "rwol għal fondi pubbliċi ta’ miżuri ta’ kapitali fir-riskju limitati għall-indirizzar ta’ nuqqasijiet identifikabbli fis-suq" [5]. Awtoritajiet pubbliċi f’livell nazzjonali użaw kapital pubbliku sabiex jappoġġjaw skemi varji biex tiżdied il-provvista ta’ kapital fir-riskju. Il-Kummissjoni nnifisha pproponiet, u l-Kunsill qabel, li f’reġjuni eliġibbli għall-intervent mill-Fondi Strutturali, intervent bħal dan jista’ jieħu l-forma ta’ ko-finanzjament ta’ fondi ta’ kapitali fir-riskju għal SMEs, konsistenti mar-regoli tal-għajnuna ta’ l-istat. Il-Kummissjoni temmen li l-bdil ta’ post ta’ finanzi mogħtija mill-kapitali fir-riskju (u wkoll fondi tas-self) tħalli l-fondi strutturali jilħqu numru akbar ta’ benefiċjarji, bi spiża aktar baxxa għal kull impieg maħluq, u b’hekk ikun aktar effiċjenti fl-ispejjeż. I.8. Miżuri bħal dawn inevitabbilment iqajjmu l-kwistjoni ta’ kompatibilità ma’ Artikli ta’ għajnuna ta’ l-istat tat-Trattat [6]. II. Il-mira u l-iskop ta’ dan id-dokument u relazzjoni ma’ testi oħrajn II.1. Dan id-dokument għandu żewġ miri prinċipali: (a) biex ifassal kif il-Kummissjoni se tapplika d-definizzjoni ta’ għajnuna ta’ l-istat fl-Artikolu 87(1) tat-Trattat tal-KE lil miżuri maħsuba biex jipprovdu jew jippromwovu kapitali fir-riskju ("miżuri ta’ kapitali fir-riskju"); (b) biex jipprovdi kriterji ġodda li taħthom il-Kummissjoni tista’ tawtorizza miżuri bħal dawn li ma jikkostitwux għajnuna ta’ l-istat, anki jekk m’humiex kompatibbli mal-linji ta’ gwida, strutturi jew regolamenti oħra li l-Kummissjoni adottat. II.2. B’żieda ma’ dan, id-dokument jimmira li jispjega għaliex kontroll ta’ għajnuna ta’ l-istat f’dan il-qasam huwa neċessarju, biex jispjega d-diffikultajiet ħalli jiġu applikati linji ta’ gwida kurrenti lil miżuri bħal dawn, u biex jiġġustifika għaliex il-Kummissjoni tikkunsidra li l-kriterji ġodda ta’ kompatibilità huma kemm neċessarji kif ukoll xierqa. II.3. Xejn f’dan id-dokument m’għandu jġib fid-dubju l-kompatibbilitaà ta’ miżuri ta’ għajnuna ta’ l-istat li jilħqu l-kriterji ta’ linji ta’ gwida, strutturi jew regolamenti oħra adottati mill-Kummissjoni. II.4. Dan id-dokument bl-ebda mod ma jidderoga mid-dispożizzjonijiet tal-linji ta’ gwida dwar għajnuna ta’ l-istat sabiex jiġu salvati u strutturati mill-ġdid ditti li jinsabu f’diffikultajiet [7]. II.5. Il-Kummissjoni tista’ tagħti attenzjoni partikolari għall-bżonn li tipprevjeni li l-użu ta’ din il-komunikazzjoni tkun ħarba mill-prinċipji preskritti fi strutturi u linji ta’ gwida eżistenti. III. Raġunijiet għall-kontrollar ta’ fondi pubbliċi għal miżuri ta’ kapitali fir-riskju III.1. Minbarra l-fatt li t-Trattat jimponi fuq il-Kummissjoni l-ħtieġa li tikkontrolla għajnuna ta’ l-istat fil-Komunità, u b’mod komuni mal-forom l-oħra ta’ intervent pubbliku, awtoritajiet nazzjonali u Komunitarji, waqt li jkunu qed jiddeċiedu jekk jikkommettux jew jawtorizzawx fondi pubbliċi għal miżuri maħsuba biex jippromwovu kapitali fir-riskju, għandhom inaqqsu sa fejn jistgħu dawn it-tliet kategoriji ta’ riskju distinti imma konnessi li ġejjin: (a) Ir-riskju li l-vantaġġi lill-benefiċjarji (jekk investituri jew intrapriżi) joħolqu tagħwiġ ta’ kompetizzjoni mhux mistħoqq relattivament għall-kompetituri fis-suq intern. (b) Ir-riskju ta’ "dead-weight", jew nuqqas ta’ effett ta’ inċentiv. Xi intrapiżi li jġibu l-fondi tagħhom permezz ta’ miżuri appoġġati pubblikament setgħu kisbu finanzjament fuq l-istess termini f’kull każ. Hemm xiehda li dan seħħ avolja huwa inevitabbilment anedottali. F’dan il-każ riżorsi pubbliċi qed jintużaw bla ħtieġa. (ċ) Ir-riskju ta’ "crowding out". Il-presenza ta’ miżuri appoġġjati pubblikament jistgħu fil-fatt jiskoraġġixxu investituri potenzali oħra milli jipprovdu kapital. III.2. Mhux il-miżuri pubbliċi kollha mwettqa favur skemi ta’ kapital fir-riskju jaqgħu taħt id-definizzjoni ta’ għajnuna ta’ l-istat fl-Artikolu 87(1) tat-Trattat u għalhekk ikunu taħt il-kontroll ta’ l-għajnuna ta’ l-istat tal-Kummissjoni. It-taqsima li ġejja ta’ dan id-dokument għalhekk tipprovdi gwida għal kif il-Kummissjoni tinterpreta d-definizzjoni ta’ għajnuna ta’ l-istat billi tikkonċerna miżuri ta’ kapitali fir-riskju. IV. Applikabilità ta’ l-Artikolu 87(1) għal miżuri ta’ kapitali fir-riskju IV.1. Fil-każ ta’ miżura fil-forma ta’ għotja jew self, huwa normalment ovvju liema impriża hija potenzalment il-benefiċjarja għall-iskop li tiġi stmata jekk għajnuna ta’ l-istat hix involuta. Madankollu, ċerti bini mfassla biex jippromwovu kapitali fir-riskju huma aktar kumplessi għaliex awtoritajiet pubbliċi joħolqu inċentivi għal sett wieħed ta’ operaturi ekonomiċi (investituri) sabiex jipprovdu finanzi lill-sett ieħor (per eżempju, intrapiżi iżgħar). Skond kif tkun il-miżura, u anke jekk l-intenzjoni ta’ l-awtoritajiet pubbliċi tista’ tkun biss biex jipprovdu benefiċċji lil dan il-grupp ta’ l-aħħar [8], intrapiżi f’"livell" wieħed jew fit-tnejn jistgħu jkunu benefiċjarji ta’ għajnuna ta’ l-istat. Barra minn hekk, f’xi każijiet il-miżura tipprovdi għal ħolqien ta’ fondi jew mezz ta’ investiment ieħor li għandu eżistenza separata minn investituri u l-intrapiżi li fihom ġie nvestit. F’każijiet bħal dawn huwa wkoll neċessarju li jiġi kkunsidrat jekk il-fondi jew il-mezz tistax titqies bħala impriża li qed tibbenefika mill-għajnuna ta’ l-istat. IV.2. Waqt li tistma miżuri ta’ kapitali fir-riskju il-Kummissjoni tista’ għalhekk tikkunsidra l-possibiltà li l-miżura tista’ tagħti għajnuna fuq mill-inqas tliet livelli differenti: (i) għajnuna lil investituri; (ii) għajnuna lil xi fond jew mezz oħra li permezz tagħha l-miżura taħdem (fil-każ ta’ "fond ta’ fondi" jista’ jkun hemm aktar minn livell wieħed bħal dan); (iii) għajnuna lill-kumpanniji li nvestew fihom. IV.3. Sabiex miżura taqa’ fl-iskop ta’ l-Artikolu 87(1) tat-Trattat, erba’ kriterji kumulattivi jistgħu jintlaħqu: (i) il-miżura trid tinvolvi l-użu ta’ riżorsi Statali; fil-każ tal-parteċipazzjoni finanzjarja diretta ta’ awtoritajiet pubbliċi f’miżuri ta’ kapitali fir-riskju, jew inċentivi ta’ taxxa għal investituri, normalment dan huwa evidenti minnu nnifsu; (ii) il-miżura trid tgħawweġ il-kompetizzjoni billi titfa’ vantaġġ fuq il-benefiċjarju; bi qbil mal-"case law" tal-Qorti, il-Kummissjoni trid tassumi li għajnuna ta’ l-istat x’aktarx hija preżenti kull meta riżorsi ta’ l-Istat huma kontribwiti f’manjiera li ma tkunx aċċettabbli għal investitur privat li jopera taħt kondizzjonijiet ekonomiċi normali tas-suq. Fejn b’kuntratt l-awtoritajiet pubbliċi jinvestu b’termini li jkunu aċċettabbli għall-investitur bħal dan, l-ebda vantaġġ ma jiġi konferit u għalhekk ma tingħatax għajnuna ta’ l-istat [9]. B’hekk jiġri li fejn riżorsi Statali jkunu disponibbli fuq l-istess termini bħal dawk li japplikaw għal investituri privati (pari passu) ikun normalment possibbli li jiġi konkluż li l-miżura ma tikkonferix vantaġġ Madankollu, jekk riżorsi Statali jkunu disponibbli fuq termini aktar favorevoli, mbagħad normalment vantaġġ ikun preżenti; (iii) dak il-vantaġġ irid ikun silettiv, f’li huwa limitat għal ċerti intrapiżi; jekk miżura tgħodd mingħajr limitazzjoni jew distinzjoni settorjali jew ġijografika għall-intrapiżi kollha matul it-territorju ta’ Stat Membru, mbagħad ma jkunx silettiv [10]. Madankollu, kull miżura li, minħabba fin-natura tagħha, tista’ tapplika biss għal numru limitat ta’ intrapiżi, hija silettiva. Bl-istess mod, miżura hija silettiva jekk tipprovdi għal investimenti li se jsiru biss f’ċerti intrapiżi li tkun ngħidu aħna per limitata skond is-settur jew ir-reġjun. Għandu jiġi nnotat li miżura li hija ġenerali rigward investituri (jiġifieri hija disponibbli għall-investituri kollha) tista’ madankollu tkun silettiva fil-livell ta’ kumpanniji li fihom ġie nvestit. [11] (iv) il-miżura trid taffettwa l-kummerċ bejn Stati Membri. Minħabba li investiment ta’ kapital hija attività li hija s-suġġett ta’ kummerċ kbir bejn l-Istati Membri, u minħabba li kull miżura li tipprovdi vantaġġ lil investituri għandha l-għan dikjarat li taffettwa d-deċiżjonijiet ta’ investiment tagħhom, il-Kummissjoni normalment tikkunsidra li dan il-kriterju jintlaħaq minn miżuri ta’ kapital fir-riskju favur investituri. Meta ssir stima dwar kull effett fuq il-kummerċ, il-Kummissjoni teħtieġ li tikkunsidra b’mod aktar ġenerali l-effetti matul swieq kapitali, mhux sempliċiment fuq investituri li setgħu jew ma setgħux kienu qed joperaw minn qabel fis-suq sabiex jipprovdu kapital ta’ ekwità lill-intrapiżi fil-mira tal-miżura. Bl-istess mod, kemm-il darba jista’ jintwera li kull investiment se jsir f’intrapiżi imqabbda f’attivitajiet li m’humiex is-suġġett ta’ kummerċ bejn l-Istati Membri, il-Kummissjoni tikkunsidra dan il-kriterju bħala li laħaq il-livelli kollha li għalihom il-kriterji l-oħra huma mwettqa [12]. IV.4. Diġà hemm numru ta’ testi tal-Kummissjoni pubblikati li jipprovdu interpretazzjoni dwar jekk miżuri individwali jaqgħux taħt id-definizzjoni ta’ għajnuna ta’ l-istat u li jistgħu ikunu rilevanti għall-miżuri ta’ kapitali fir-riskju. Dawn jinkludu l-komunikazzjoni tal-1984 dwar injezzjonijiet kapitali tal-gvern [13], l-avviż tal-1998 dwar l-applikazzjoni ta’ regoli ta’ għajnuna ta’ l-istat lil miżuri li jirrelataw għal tassazzjoni ta’ kummerċ [14] u l-avviż dwar l-applikazzjoni ta’ l-Artikoli 87 u 88 tat-Trattat ta’ għajnuna ta’ l-istat fil-forma ta’ garanziji [15]. Il-Kummissjoni tkompli tapplika dawn it-testi meta tistma jekk miżuri kapitali fir-riskju jikkostitwixxux għajnuna ta’ l-istat. IV.5. Skond il-prinċipji mfassla hawn fuq, il-Kummissjoni trid tqis il-fatturi li ġejjin meta tistabbilixxi jekk għajnuna ta’ l-istat hijiex preżenti f’kull wieħed mil-livelli differenti. (1) GĦAJNUNA LIL INVESTITURI Fejn miżura tħalli lill-investituri jipparteċipaw fl-ekwità ta’ kumpannija jew sett ta’ kumpanniji fuq termini aktar favorevoli minn investituri pubbliċi, jew milli kieku kienu daħlu għal investimenti bħal dawn fin-nuqqas tal-miżura, mbagħad dawk l-investituri jirċievu vantaġġ [16]. Dan jibqa’ l-każ anke jekk l-investitur jiġi mħajjar mill-miżura biex jimponi vantaġġ fuq il-kumpannija jew kumpanniji konċernati. Il-fatt li minħabba fl-eżistenza ta’ nuqqas fis-suq l-ebda investitur ma jagħmel investimenti bħal dawn, m’huwiex minnu nnifsu suffiċjenti sabiex jimbotta lura l-presunzjoni ta’ vantaġġ. Fil-fatt, l-investituri qed jiġu offruti termini aktar vantaġġużi sabiex jiġu kumpensati għall-fatturi li jikkawżaw nuqqas fis-suq, u l-Kummissjoni tikkunsidra li kumpens bħal dan irid jiġi kunsidrat bħala vantaġġ, li jkun jikkostitwixxi għajnuna jekk l-investituri huma intrapiżi u jekk il-kondizzjonijiet deskritti fuq, selettivament, jiġu milħuqa. Sakemm, madankollu, l-vantaġġ ikun limitat għall-ammont neċessarju sabiex jingħelbu l-fatturi li jikkawżaw nuqqas fis-suq, jista’ jiġi kkunsidrat bħala kumpatibbli mat-Trattat, fejn jilħaq l-prinċipji deskritti fit-taqsima VII taħt, minħabba fl-effett limitat tiegħu. (2) GĦAJNUNA LIL MEZZ INTERMEDJARJU JEW FOND B’mod ġenerali, il-Kummissjoni għandha x-xejra għall-ħsieb li fond huwa mezz għat-trasferiment ta’ għajnuna lil investituri u/jew intrapiżi li fihom ġie nvestit, aktar milli tkun benefiċjarja ta’ għajnuna fiha nnifisha. Madankollu, f’ċerti każi, miżuri li jinvolvu trasferimenti favur fondi eżistenti ma’ investituri numerużi u diversi, il-fond jista’ jkollu l-karattru ta’ impriża indipendenti. F’dak il-każ għajnuna normalment se tkun preżenti kemm-il darba l-investiment huwa magħmul fuq termini li jkunu aċċettabbli għal operatur ekonomiku normali f’ekonomija ta’ suq u għalhekk jipprovdi vantaġġ lill-benefiċjarju. (3) GĦAJNUNA LILL-INTRAPIŻI LI FIHOM ĠIE NVESTIT Għal darb’oħra t-test prinċipali huwa jekk l-impriża rċevietx l-investiment fuq termini li jkunu aċċettabbli għal investitur privat f’ekonomija ta’ suq. Dan it-test jista’, bħala eżempju, jintlaħaq meta l-investiment magħmul permezz tal-miżuri ta’ kapitali fir-riskju isir pari passu ma’ investitur jew investituri bħal dawn. Fejn dan m’huwiex il-każ, il-fatt li deċiżjonijiet ta’ investiment qed jittieħdu minn amministraturi kummerċjali ta’ fondi ta’ kapitali fir-riskju, jew minn rappreżentattivi ta’ investituri, bl-interess li jiġi żgurat ritorn massimu għall-fond huwa indikatur importanti, imma m’huwiex konklussiv minnu nnifsu. Il-Kummissjoni trid tqis ukoll il-possibilità li kull vantaġġ mogħti lil investituri fil-fondi jiġu mgħoddija lill-intrapiżi li fihom sar investiment, meta l-investimenti m’humiex magħmula mill-fond pari passu ma’ investitur privat f’ekonomija tas-suq. Jekk miżura ta’ kapitali fir-riskju naqqset ir-riskji u/jew żiedet ir-rigali li investituri jistgħu jiksbu meta jagħmlu investiment partikolari, mbagħad jista’ jingħad li m’għadhomx joperaw bħala operatur ekonomiku normali [17]. IV.6. Jekk miżura tipprovdix l-għajnuna, u f’liema livell, jiddependi fuq it-tfassil tiegħu.. Il-Kummissjoni għandha esperjenza ta’ miżuri fejn sabet li l-miżura hija miżura ġenerali fil-livell ta’ investituri imma tipprovdi għajnuna ta’ l-istat fil-livell ta’ intrapiżi individwali [18], ta’ miżuri li jipprovdu għajnuna ta’ l-istat lil investituri imma mhux lill-intrapiżi li fihom sar investitment, permezz ta’ applikazzjoni tal-prinċipju pari passu deskritt fuq [19], u ta’ miżuri li jistgħu jipprovdu għajnuna ta’ l-istat f’aktar minn livell wieħed [20]. IV.7. Fejn kull għajnuna provduta lil benefiċjarji hija de minimis fit-tifsira tar-Regolament tal-Kummissjoni (KE) Nru 69/2001 tat-12 ta’ Jannar 2001 dwar l-applikazzjoni ta’ l-Artikoli 87 u 88 tat-Trattat tal-KE lill-għajnuna de minimis [21], imbagħad hija meqjusa li ma tilħaqx il-kriterji kollha ta’ l-Artikolu 87(1) tat-Trattat. F’miżuri ta’ kapitali fir-riskju l-applikazzjoni tar-regola de minimis hija ħandikappata mid-diffikultajiet ta’ kalkolu (ara wkoll taqsima V taħt) u anke mill-fatt li miżuri jistgħu jipprovdu għajnuna mhux biss lill-intrapiżi fil-mira imma wkoll lill-investituri oħrajn. Fejn dawn id-diffikultajiet jistħgu jiġu mirbuħa, madankollu, jibqa’ jgħodd. Jekk skema tipprovdi kapital pubbliku ta’ 100000 EUR jew inqas lill kull impriża fuq perjodu ta’ tliet snin, imbagħad huwa ċert li kull għajnuna lil dawn l-intrapiżi hija fil-limiti mfassla mir-Regolament. V. Stima tal-kompatibbilita ta’ miżuri ta’ kapitali fir-riskju taħt regoli ta’ għajnuna ta’ l-istat: applikazzjoni ta’ testi eżistenti V.1. Fejn miżuri jikkostitwixxu għajnuna ta’ l-istat, il-Kummissjoni hija mitluba sabiex tagħmel stima dwar jekk jistgħux jinstabu kompatibbli mas-suq komuni taħt l-Artikoli 87(2) u (3). Il-biċċa l-kbira tal-miżuri ta’ kapitali fir-riskju jistgħu jinstabu li huma kompatibbli biss taħt paragrafu 3(a) (għal miżuri li japplikaw biss f’reġjuni eliġibbli għad-deroga f’dak il-paragrafu), paragrafu 3(c), jew paragrafu (d). V.2. L-iskopijiet immedjati ta’ miżuri ta’ kapitali fir-riskju x’aktarx jinkludu l-promozzjoni ta’ SMEs, b’mod partikolari ditti ġodda jew innovattivi, jew ditti b’potenzal ta’ tkabbir għoli, u/jew il-promozzjoni ta’ l-iżvilupp ta’ reġjun partikolari. Il-Kummissjoni diġà adottat testi taħt liema għajnuna ta’ l-istat bi skopijiet bħal dawn tista’ tiġi awtorizzata taħt paragrafi 87(3)(a) jew (c) [22]. L-awtorità pubblika li qed tfassal il-miżura jista’ wkoll jkollha l-għan li tinkoraġġixxi aktar investituri sabiex jiġu nvoluti fid-dispożizzjoni ta’ din it-tip ta’ finanzi. L-ebda test dwar għajnuna ta’ l-istat f’dan il-qasam ma jeżisti, u tabilħaqq ma ġietx mgħarrfa espliċitament sa issa bħala skop tal-Komunità li hija kapaċi fiha nnifisha li tiġġustifika għajnuna ta’ l-istat [23]. Madankollu, dan ma jeskludi bl-ebda mod il-kompatibilità ta’ miżura li tissodisfa t-termini ta’ strutturi jew linji ta’ gwida oħra. V.3. Karatteristika waħda ta’ strutturi jew linji ta’ gwida eżistenti li jawtorizzaw għajnuna ta’ l-istat taħt paragrafi 87(3)(a) jew (c) hija li għajnuna hija awtorizzata sa livell li tirrapreżenta "għotja ekwivalenti" ta’ persentaġġ iffissat ta’ ċerti spejjeż ta’ l-intrapiżi tal-benefiċjarji. Dawn "l-ispejjeż eliġibbli" huma prinċipalment investimenti ffissati fl-artijiet, bini, tagħmir ġdid prodotti u assi mhux tanġibbli (patents, għerf tas-sengħa eċċ) spejjeż tax-xogħol magħquda ma’ investiment ta’ assi, u l-ispejjeż ta’ servizzi ta’ konsulenza. L-esperjenza wriet li, madankollu, dawk il-miżuri ta’ kapitali fir-riskju jistgħu frekwentament ma jinstabux kompatibbli taħt dawn ir-regoli, għal xi raġunijiet jew għar-raġunijiet kollha li ġejjin: (a) Id-diffikultà li tiġi stabbilita "għotja ekwivalenti" ta’ kapital ta’ ekwita. Waqt li l-Kummissjoni stabbiliet regoli biex jiġu stabbiliti ekwivalenti bħal dawn għal self u garanziji [24], m’għandhiex formula bħal din għal kapital ta’ ekwita. Kontra dan, il-Kummissjoni temmen li diffikultà teknika ta’ kalkolu ma tistax fiha nnifisha tkun biżżejjed sabiex tagħmel miżura kompatibbli mas-suq komuni. Qed teżamina l-għażliet għal metodoloġija possibbli f’dan ir-rigward, u fl-istess ħin tkun miftuħa għal metodi ta’ kalkolu proposti li jakkompanjaw notifikazzjonijiet ta’ miżuri ta’ kapitali fir-riskju [25]. (b) Id-diffikultà li tiġi stabbilita għaqda ma’ spejjeż eliġibbli, b’mod partikolari taħt miżuri li jipprovdu inċentivi lil investituri, u l-aktar taħt miżuri fil-forma ta’ fondi. Għaqda bħal din m’hijiex rekonċiljabbli faċilment mat-tmexxija kummerċjali tal-fond li tkun meħtieġa minn investituri li jipparteċipaw f’fondi u jistgħu iqajjmu verifikazzjoni u diffikultajiet ta’ infurzar. (ċ) Għal miżuri li jipprovdu għajnuna fil-livell ta’ investituri, il-fatt li l-ebda test korrenti ma jipprovdi xi bażi għall-awtorizzazzjoni ta’ għajnuna bħal din. V.4. Il-Kummissjoni temmen li ġeneralment hemm raġunijiet tajbin għall-avviċinament ta’ l-"ispejjeż eliġibbli". L-avviċinament jipprovdi ċertezza, tbassir u bażi għal għajnuna limitata u sabiex jiġi żgurat trattament ugwali bejn reġjuni u l-Istati Membri. Serva sew lill-Komunità fil-passat u x’aktarx ikun il-bażi tal-biċċa l-kbira tal-kontroll ta’ għajnuna ta’ l-istat fil-futur. Il-Kummissjoni temmen li raġunijiet tajbin huma meħtieġa biex joħorġu ‘l barra minnha. V.5. B’mod partikolari, r-riskju tal-ħruġ mill-prinċipju hija li għajnuna ta’ l-istat tista’ tkun awtorizzata li hija sempliċiment "għajnuna għal operazzjoni, jiġifieri, għajnuna li tkopri spejjeż kurrenti normali ta’ kummerċ. Il-Kummissjoni temmen li għajnuna bħal din, li tista’ tiżola l-benefiċjarju mill-effetti ta’ nuqqas ta’ vijabilità kummerċjali, hija fost it-tipi l-aktar distortive ta’ għajnuna ta’ l-istat u hija awtorizzara biss f’ċirkostanzi limitati." V.6. Madankollu, il-Kummissjoni temmen wkoll li l-fatt li miżuri ta’ kapitali fir-riskju ma jistgħux jinstabu kompatibbli fuq il-bażi ta’ linji ta’ gwida eżistenti, u b’mod partikolari d-diffikultajiet mniżżla fil-lista hawn fuq, m’humiex fihom nfushom ġustifikazzjoni biex jinstabu l-miżuri li m’humiex kompatibbli mas-suq komuni. F’ċerti deċiżjonijiet li diġa’ ħadet, għalhekk, il-Kummissjoni kellha tikkunsidra jekk, u fuq il-bażi ta’ liema kriterji, tista’ tkun ppreparata biex tawtorizzahom. Rigward id-diffikultajiet mniżżla f’lista fil-paragrafi fuq innutat li: (a) l-ispejjeż meqjusa bħala eliġibbli taħt l-istrutturi eżistenti huma ta’ importanza inqas lill-ħafna intrapiżi żgħar jew innovattivi. F’kull każ, spejjeż bħal dawn ikunu ħafna drabi jistgħu jiġu finanzjati minn kapital ta’ self; il-bżonn ta’ kapital ta’ ekwita huwa ġeneralment magħqud mhux biss ma’ assi imma anke mal-bżonn ta’ kapital tax-xogħol waqt start-up jew fażi ta’ espansjoni ta’ impriża; (b) in-nuqqas ta’ għaqda ma’ spejjeż eliġibbli kif definit f’testi korrenti m’hijiex neċessarjament evidenza ta’ għajnuna ta’ operat, mifhuma bħala għajnuna li tħallas spejjeż normali ta’ operat ta’ impriża, u m’għandhiex effett ieħor għajr li jżommha topera. Għajnuna b’effett inċentiv ċar għal start-up jew espansjoni ta’ impriża ma tistax tinżamm li tikkostitwixxi għajnuna ta’ operat f’dan is-sens, u tista’ għalhekk tiġi aċċettata taħt ċerti ċirkostanzi; (ċ) rigward għajnuna lil investituri, miżura ma’ tistax tiġi kunsidrata bħala li m’hijiex kompatibbli biss għaliex, bl-involviment ta’ investituri tas-settur privat jew tas-suq, tikkostitwixxi għajnuna ta’ l-istat għalihom kif ukoll għal intrapiżi li fihom sar investiment. B’mod ġenerali, fejn trasferiment magħmul mill-Istat ikun kompatibbli mar-regoli ta’ l-għajnuna ta’ l-istat, il-Kummissjoni temmen li miżura li tipprovdi inċentiv minimu lill-operaturi ekonomiċi l-oħra biex jagħmlu dak l-istess trasferiment għandha tkun awtorizzata wkoll, anke jekk teknikament għajnuna lil dawk l-operaturi hija involuta. VI. Bażi għall-awtorizzazzjoni ta’ miżuri ta’ kapitali fir-riskju taħt l-Artikolu 87(3)(a), (c) u (d) tat-Trattat VI.1. Il-bażi prinċipali li fuqha l-Kummissjoni tista’ tawtorizza miżuri ta’ kapitali fir-riskju avolja jaqgħu barra mill-iskop ta’ regoli eżistenti hija li waħda mill-iżvantaġġi prinċipali tal-SMEs, u b’mod partikolari intrapiżi żgħar u start-ups, hija d-diffikultà fil-kisba ta’ kapital u kreditu. Il-kawżi ewlenin ta’ dan huma tagħrif mhux perfett, in-natura kontra r-riskju ta’ investituri u istituzzjonijiet ta’ self u l-garanziji limitati li SMEs huma f’pożizzjoni li joffru [26]. Xkiel partikolari għad-dispożizzjoni ta’ kapital ta’ ekwita jista’ jkun spejjeż ta’ transazzjoni għolja u "diliġenza dovuta" relattivament għall-ammont ta’ kapital li qed jiġi provdut. VI.2. Kif ġie dikjarat fuq (I.7), l-Kummissjoni għarrfet "rwol għal fondi pubbliċi ta’ miżuri ta’ kapitali fir-riskju limitati għall-indirizzar ta’ nuqqasijiet identifikabbli fis-suq". Nuqqas fis-suq jista’ jiġi definit bħala sitwazzjoni li fiha effiċjenza ekonomika ma tinkisibx minħabba f’imperfezzjonijiet fil-mekkaniżmu tas-suq. Nuqqas fis-suq jista’ juri ruħu jew fin-nuqqas ta’ ħila tas-sistema li tipproduċi oġġetti li huma rikjesti (f’dan il-każ suq ta’ kapitali fir-riskju), jew permezz ta’ l-allokazzjoni ħażina ta’ risorsi, li jistgħu jiġu mtejba b’tali mod li xi konsumaturi ikunu aħjar u ħadd minnhom agħar mill-pożizzjoni li jinstab fiha llum. L-affarijiet esterni involuti f’taħriġ u riċerka u attività ta’ żvilupp jirriżultaw f’nuqqas fis-suq li jiġġustifika għajnuna ta’ l-istat f’dawk l-oqsma. VI.3. Kif teorija ekonomika tbassar li swieq normalment jonqsu f’xi sens minbarra taħt kondizzjonijiet ta’ kompetizzjoni perfetta, it-terminu ta’ nuqqas fis-suq għal każijiet fejn ikun mifhum li seħħet allokazzjoni ħażina u serja ta’ risorsi. Hemm żewġ sorsi prinċipali ta’ nuqqas fis-suq rilevanti għal swieq ta’ kapitali fir-riskju li partikolarment jaffettwaw aċċess għal kapital minn SMEs u kumpanniji fl-istadji kmieni ta’ l-iżvilupp tagħhom u li jistgħu jiġġustifikaw interventi pubbliċi: (a) tagħrif mhux perfett jew mhux simettriku: investituri potenzali jiffaċċjaw aktar diffikultajiet fil-ġbir ta’ tagħrif ta’ min joqgħod fuqha dwar il-prospetti ta’ kummerċ ta’ SMEs jew kumpannija ġdida. Partikolarment jekk dawn huma involuti fi proġetti innovattivi għolja jew proġetti riskjużi, tagħrif mhux perfett jaggrava problemi relatati ma diffikultajiet fl-istima ta’ riskju; (b) spejjeż ta’ transazzjoni: arranġamenti żgħar huma inqas attraenti għal fondi ta’ investimenti dovuti lil spejjeż relattivament għolja għal evalwazzjoni ta’ investiment u spejjeż ta’ transazzjoni. VI.4. Il-Kummissjoni temmen li dawn il-fatturi jistgħu jikkawżaw nuqqas fis-suq li jiġġustifika għajnuna ta’ l-istat. Madankollu, meħtieġa attenzjoni. Il-fatt li rikjesti għal finanzi, kemm dejn kif ukoll ekwita, ma ġewx aċċettati mhuwiex fih innifsu indikazzjoni ta’ nuqqas fis-suq. Tabilħaqq, il-Kummissjoni temmen li ma hemmx nuqqas ta’ kapitali fir-riskju ġenerali fis-suq fil-Komunità [27]. Madankollu, taċċetta li hemm nuqqasijiet fis-suq għal xi tipi ta’ investimenti, f’ċerti stadji ta’ l-eżistenza ta’ intrapiżi u possibilment għal ċerti attivitajiet koperti minn l-Artikolu 87(3)(d). Tagħraf ukoll li hemm xi diffikultajiet partikolari f’reġjuni li jikkwalifikaw għal assistenza taħt l-Artikoli 87(3)(a) u (c) ("oqsma megħjuna"). Dawn in-nuqqasijiet u diffikultajiet huma sa ċertu punt diġà magħrufa fi strutturi ta’ għajnuna ta’ l-istat eżistenti, u fejn dawn jistgħu jiġu applikati għal miżuri ta’ kapitali fir-riskju il-Kummissjoni tkun ippreparata li tkompli tagħmel dan. VI.5. Il-Kummissjoni tista’ għalhekk tirrikjedi dispożizzjoni ta’ evidenza ta’ nuqqas fis-suq qabel ma tkun ippreparata li tawtorizza miżuri ta’ kapitali fir-riskju li jaqgħu barra mill-iskop ta’ regoli eżistenti. Tista’ madankollu tkun ippreparata li taċċetta li dan huwa l-każ fejn kull porzjon ta’ finanzi għal impriża minn miżuri ta’ kapitali fir-riskju li huma finanzjati kollha jew parzjalment permezz ta’ għajnuna ta’ l-istat ikollhom massimu ta’ 500000 EUR, jew 750000 EUR f’reġjunijiet li jikkwalifikaw għal assistenza taħt l-Artikolu 87(3)(c) jew 1 million EUR f’reġjunijiet li jikkwalifikaw għal assistenza taħt l-Artikolu 87(3)(a) [28]. Dan isir għaliex għal transazzjonijiet żgħar l-argument li jeżisti nuqqas fis-suq permezz ta’ spejjeż għolja ta’ transazzjoni huwa aktar konvinċenti. Il-fatt li jingħaraf nuqqas fis-suq madankollu ma jbiddilx il-karattru ta’ l-għajnuna ta’ miżura partikolari, lanqas il-bżonn li tiġi stmata l-kompatibilità tagħha, b’mod partikolari taħt id-dispożizzjonijiet ta’ taqsima VIII. VI.6. Fejn huwa magħruf li hemm nuqqas fis-suq, il-Kummissjoni teżamina jekk xi miżura ta’ għajnuna ta’ l-istat hijiex proporzjonata għan-nuqqas fis-suq meqjus li hija mfassla li tilħaq, u tfittex li tiżgura li xi tgħawwiġ huwa minimizzat. Temmen li dan jista’ jiġi miksub l-aħjar permezz ta’ miżuri li huma suffiċjenti eżatti sabiex jiżguraw li investituri tas-suq jipprovdu kapitali u li jirriżultaw f’deċiżjonijiet ta’ investiment li qed jittieħdu fuq bażi kummerċjali u fuq termini viċini kemm jista’ jkun għal dawk li jipprevalu fl-ekonomija normali. VI.7. Id-diversità ta’ mudelli possibbli għal miżuri ta’ kapitali fir-riskju, u l-element relattivament ġdid ta’ xi wħud mill-kostruzzjonijiet li qed jitfasslu mill-Istati Membri, tfisser li l-Kummissjoni m’hijex f’pożizzjoni li tiddefinixxi kriterji riġidi li permezz tagħhom jiġi stabbilit jekk jawtorizzawx miżuri bħal dawn. Madankollu, identifikat elementi ċerti li tikkunsidra bħala positivi, u oħrajn li tikkunsidra bħala negattivi, fl-istima tagħhom. Dawn huma mfassla fit-taqsima VIII. Il-fatt li l-kriterji huma mfassla b’dan il-mod tinfurza l-importanza ta’ miżuri ta’ kapitali fir-riskju li jikkostitwixxu jew li jistgħu jikkostitwixxu għajnuna ta’ l-istat li qed tiġi mgħarrfa lill-Kummissjoni taħt l-Artikolu 88(3) tat-Trattat tal-KE qabel ma jidħol fis-seħħ, kemm-il darba huma eżenti milli jingħarfu permezz ta’ regolament bħal dak imsemmi f’IV.7 [29]. Fejn il-Kummissjoni hija fil-possess ta’ għarfien komplet li juri li miżura li jkollha elementi posittivi numerużi, u l-ebda elementi negattivi, il-Kummissjoni timmira li tagħmel stima mgħaġġla tagħha fit-termini perontorji preskritti fir-Regolament tal-Kunsill (KE) Nru 659/1999 tat-22 ta’ Marzu 1999 li jistabbilixxi regoli dettaljati għall-applikazzjoni ta’ l-Artikolu 93 tat-Trattat tal-KE [30]. VII. Forma tal-miżura ta’ għajnuna VII.1. Il-Kummissjoni temmen li l-għażla ta’ forma ta’ miżura ta’ għajnuna tiddependi b’mod ġenerali fuq l-Istati Membri. Dan jgħodd ugwalment għal miżuri ta’ kapitali fir-riskju. Madankollu, u kif spjegat aktar fit-taqsima VIII, l-istima tal-Kummissjoni ta’ miżuri bħal dawn tinkludi jekk jinkoraġġixxux investituri tas-suq biex jipprovdu kapitali fir-riskju lill-"intrapiżi fil-mira" u li x’aktarx jirriżultaw f’deċiżjonijiet biex jinvestu meħuda fuq bażi kummerċjali (jiġifieri, massimizzar tal-profitti). Il-Kummissjoni temmen li forom ta’ inċentivi bħal dawn lil investituri li huma kapaċi li jipproduċu dan ir-riżultat, u għalhekk li jiġu mħarsa pożittivament taħt il-kriterji mfassla fit-taqsima VIII li taħthom tingħata l-għajnuna ta’ l-istat, jinkludu dawn li ġejjin: (a) Twaqqif ta’ fondi ta’ investiment ("fondi kapitali ta’ intrapriża") li fihom l-Istat huwa sieħeb, investitur jew parteċipant, anke jekk fuq termini anqas vantaġġużi minn investituri oħra. (b) Għotjiet lil fondi ta’ kapitali ta’ intrapriżi biex ikopru parti mill-ispejjeż amministrattivi u ta’ tmexxija tagħhom. (ċ) Strumenti oħra finanzjarji favur investituri ta’ kapitali fir-riskju jew ta’ fondi ta’ kapital ta’ intrapriżi biex jipprovdu kapital żejjed għal investiment. (d) Garanziji għal investituri ta’ kapitali fir-riskju jew għal fondi kapitali ta’ intrapriżi kontra proporzjon ta’ telf fl-investiment, jew garanziji mogħtija rigward self lil investituri/fondi għal investiment f’kapital fir-riskju [31]. (e) Inċentivi fiskali lil investituri biex jaċċettaw investiment ta’ kapital fir-riskju. VII.2. Il-Kummissjoni m’għandiex il-ħsieb li tuża l-kriterju fit-taqsima li ġejja biex tawtorizza miżuri li jistgħu jipprovdu kapital lil impriża fil-forma ta’ self biss (inkluż self subordinat u "self ta’ ekwita") jew strumenti oħra li jipprovdu lill-investitur/sellief b’ritorn minimu ffissat, kemm jekk permezz ta’ fondi kif ukoll permezz ta’ mezzi oħra. Dispożizzjoni ta’ kapital bħal din m’hijiex "kapitali fir-riskju" fis-sens tad-definizzjoni fin-nota f’qiegħ il-paġna 1, u l-Kummissjoni tqis regoli eżistenti, li jkopru sew il-kalkolazzjoni ta’ kull element ta’ għajnuna u l-għaqda ma’ spejjeż eliġibbli, bħala adegwati biex jistmaw miżuri bħal dawn. VII.3. Il-Kummissjoni m’għandhiex il-ħsieb li tuża l-kriterji fit-taqsima li ġejja biex tawtorizza miżura ad hoc li tipprovdi kapital lil impriża individwali. VIII. Kriterji biex issir stima ta’ kompatibilità VIII.1. Kif diġà ġie spjegat fit-taqsima VI, il-kriterji huma espressi fil-forma ta’ "elementi posittivi u negattivi". Mhux l-elementi kollha għandhom piż ugwali, u fil-lista li ġejja l-elementi l-aktar importanti huma mniżżla l-ewwel. L-ebda element waħdieni ma huwa essenzali, lanqas ma jista’ jitqies xi sett minnhom bħala suffiċjenti waħdu biex jiżgura kompatibilità. F’xi każi l-applikabbilità tagħhom, u l-piż marbut magħhom, jistgħu jiddependu fuq il-forma tal-miżura. L-istima tal-Kummissjoni tqis l-ispeċifiċità reġjonali ta’ kull miżura u tkun suġġetta għal test ta’ proporzjonalità totali. Miżuri jiġu stmati f’kull livell. F’każijiet fejn id-dispożizzjoni ta’ kapitali fir-riskju lil impriża hija magħquda ma’ spejjeż li huma eliġibbli għal għajnuna taħt struttura jew linja ta’ gwida eżistenti, dak it-test jista’ jiġi applikat bħala alternattiva għal prinċipji li taħthom tiġi stmata l-għajnuna lil dik l-impriża, skond paragrafi II.3 u V.2 fuq Fejn il-miżura konċernata tipprovdi wkoll għajnuna fil-livell ta’ investituri, madankollu, għajnuna bħal din għad teħtieġ li tiġi stmata bi qbil mal-prinċipji li hawn taħt. VIII.2. Fejn il-massimu għal daqsijiet ta’ transazzjonijiet mfassla f’VI.5 huma milħuqa, u meta investituri biss (jew mezz ta’ investiment) huma benefiċjarji ta’ għajnuna ta’ l-istat taħt il-miżura, għajnuna ta’ l-istat bħal din hija kompatibbli sal-punt li hija proporzjonali għall-iżvantaġġi ta’ spejjeż indirizzati, bħal ma huma l-ispejjeż relattivament ogħla ta’ analiżi u tmexxija ta’ investimenti iżgħar. Id-dispożizzjonijiet ta’ VIII.3 msemmija taħt jintużaw biex jistmaw jekk dan huwiex minnu. Il-Kummissjoni teħtieġ dispożizzjoni ta’ evidenza ta’ nuqqas fis-suq fejn is-soqfa għad-daqsijiet ta’ transazzjonijiet mfassla fil-paragrafu VI.5 jinqabżu. VIII.3. La darba nuqqas fis-suq ġie stabbilit, il-Kummissjoni teżamina l-elementi li ġejjin fl-istima ta’ miżura ta’ kapitali fir-riskju taħt dispożizzjonijiet ta’ għajnuna ta’ l-istat tat-Trattat: Restrizzjoni ta’ investimenti, jew nuqqas ta’ maġġoranza ta’ fondi investiti: (i) lill-intrapiżi żgħar [32] jew anke mikro intrapiżi; u/jew (ii) lil intrapiżi ta’ daqs medju fil-bidu (start-up) tagħhom jew stadji kmieni oħra [33] jew f’oqsma fejn tingħata għajnuna; jiġu meqjusa bħala element posittiv. Aċċess għal finanzi għal intrapiżi ta’ daqs medju lil hemm mill-bidu jew stadji kmieni tagħhom għandhom jiġu suġġetti għal limitu għal kull impriża fuq fondi totali permezz tal-miżura. Restrizzjoni għal daqsijiet ta’ transazzjoni iżgħar (jiġifieri, taħt 500000 EUR jew 750000 EUR f’reġjuni li jikkwalifikaw għal assistenza taħt l-Artikolu 87(3)(c) jew 1 million EUR f’reġjuni li jikkwalifikaw għal għajnuna taħt l-Artikolu 87(3)(a)) jew għal xi livell ta’ nuqqas fis-suq li jidher tiġi meqjusa wkoll bħala element posittiv. Il-miżuri għandhom jiffokaw fuq nuqqas fis-suq ta’ kapitali fir-riskju. Jekk miżura tipprovdi għat-twassil tal-finanzi lil intrapiżi prinċipalment fil-forma ta’ ekwità jew kważi ekwità mbagħad din titqies posittivament. Fejn miżuri jipprovdu ammonti sinifikanti ta’ finanzi f’forom oħra, jew jidhru li m’għandhomx effett inċentiv sinjifikanti (jiġifieri, fejn tappoġġja investimenti ta’ kapitali fir-riskju li ma kinux jiġru anke fin-nuqqas ta’ din il-miżura) dan jiqies negattivament. Dan jista’ jkun il-każ ta’ miżuri li jipprovdu aktar finanzi lil impriża li diġa rċeviet injezzjoni waħda megħjuna ta’ kapital. Deċiżjonijiet ta’ investiment għandhom ikunu mmexxija mill-qligħ. Għaqda bejn qadi ta’ investiment u rimunerazzjoni għal dawk responsabbli għal deċiżjonijiet ta’ investiment ikun element posittiv. Dan jiġi mbassar li jiġi milħuq: (i) minn miżuri li taħthom il-kapital kollu investit fl-intrapiżi fil-mira huwa provdut minn investituri ta’ ekonomija fis-suq, li jagħmlu wkoll id-deċiżjoni tal-investiment, bl-għajnuna sempliċement bħala inċentiv għalihom biex jagħmlu dan; u (ii) minn miżuri oħra b’involviment sinjifikattiv ta’ kapital ta’ investituri ta’ ekonomija fis-suq, investit fuq bażi kummerċjali (jiġifieri, għall-qligħ biss) direttament jew indirettament [34] fl-ekwità ta’ l-"intrapiżi fil-mira". Fil-każ ta’ fondi u waqt li kull miżura titqies fuq il-merti tagħha u aspetti oħra jkollhom piż fuq l-istima tal-Kummissjoni, dispożizzjoni ta’ mill-inqas 50 % tal-kapital tal-fond titqies bħala li tikkostitwixxi "involviment sinjifikanti", jew 30 % fil-każ ta’ miżuri li joperaw f’oqsma megħjuna. Elementi posittivi oħra ikunu: (i) ftehim bejn maniġer ta’ fond professjonali u parteċipanti fil-fond, basta li r-rimunerazzjoni tal-maniġer hija magħquda mal-qadi u t-tfassil ta’ l-iskopijiet tal-fond u teħid ta’ żmien ta’ investimenti proposti; (ii) the representation of market investors in decision-making; and (ii) ir-rappresentazzjoni ta’ investituri fis-suq fit-teħid ta’ deċiżjonijiet; u (iii) l-applikazzjoni ta’ sorveljanza ta’ l-aħjar prattika u regolatorja fit-tmexxija ta’ fondi. Fejn l-ebda element bħal dan ma huwa preżenti biex jindika li deċiżjonijiet ta’ investiment ikunu mmexxija kummerċjalment, imbagħad dan jitqies negattivament. Dan jittieħed bħala l-każ ta’ miżuri li huma tant żgħar fid-daqs illi huma ffokati fuq ftit proġetti biss, u li m’humiex ekonomikament vijabbli, jew ta’ miżuri mfassla biss jew prinċipalment biex jipprovdu finanzi lil impriża partikolari mgħarrfa bil-quddiem. Il-livell ta’ tgħawwiġ ta’ kompetizzjoni bejn investituri u bejn fondi ta’ investiment għandu jiġi minimizzat. Il-Kummissjoni tqis posittivament sejħa għall-offerti għat-twaqqif ta’ kull "termini preferenzali" mogħtija lil investituri, jew id-disponibbiltà ta’ xi termini bħal dawn lil investituri oħra. Din id-disponibbiltà tista’ tieħu l-forma ta’ stedina pubblika lil investituri fit-tnedija ta’ fond ta’ investiment, jew tista’ tieħu l-forma ta’ skema (bħal ma hija skema ta’ garanzija) li baqgħet miftuħa għal membri ġodda fuq perjodu estiż. Il-mezzi li bihom dan l-element posittiv jista’ jinkiseb jiddependu neċessarjament fuq il-forma tal-miżura in kwistjoni. Madankollu n-nuqqas ta’ kull spezzjoni bħal din kontra l-presenza ta’ kumpens żejjed lil investituri, jew miżura fejn ir-riskju ta’ telf hija merfugħa fl-intier tagħha mis-settur pubbliku u/jew fejn il-benefiċċji jmorru kollha lill-investituri l-oħrajn tkun meqjusa bħala element negattiv. Aċċenn settorjali. Sal-punt li ħafna fondi tas-settur privat jiffokaw fuq teknoloġiji innovattivi speċifiċi jew anke setturi (bħal ma huma saħħa, teknoloġija ta’ tagħrif, kultura) il-Kummissjoni tista’ taċċetta aċċenn settorjali fejn din għandha loġika ta’ politika kummerċjali kif ukoll pubblika. F’linja, madankollu, mal-ħsieb li huwa konsistentement anqas favorevoli tal-Kummissjoni ta’ miżuri ta’ għajnuna ta’ l-istat, b’mod partikolari f’setturi sensittivi li jsofru minn kapaċità żejda, il-miżuri għandhom speċifikament jeskludu id-dispożizzjoni ta’ għajnuna lil intrapiżi fis-setturi ta’ bini ta’ bastimenti u setturi tal-KEFA. Investiment fuq il-bażi ta’ pjani ta’ kummerċ. L-eżistenza għal kull investiment ta’ pjan ta’ kummerċ li jkollu dettalji ta’ prodott, bejgħ u żvilupp ta’ titjib ta’ flus u t-twaqqif ta’ vijabilità ex ante tal-proġett hija prattika kummerċjali standard fit-tmexxija ta’ fondi professjonali u tkun meqjusa posittivament. Miżuri li ma jipprovdu l-ebda "mekkaniżmu ta’ ħruġ" għall-involviment dirett jew mhux dirett ta’ l-Istat f’intrapiżi individwali ikunu meqjusa negattivament. Jiġi evitat kumulu ta’ miżuri ta’ għajnuna lil impriża waħda. Jekk miżura tipprovdi għajnuna lill-intrapiżi li fihom sar investiment, mbagħad il-Kummissjoni tista tirrikjedi rbit minn Stat Membru biex jistma u jfassal limiti lil forom oħra ta’ għajnuna ta’ l-istat lil intrapiżi fondati mill-miżura ta’ kapitali fir-riskju, inkluż taħt l-iskemi awtorizzati. Għal miżuri bħal dawn, kemm-il darba l-Istati Membri jassumu li dawn l-intrapiżi ma jirċevu l-ebda għajnuna ta’ l-istat oħra għajr għajnuna minima (de minimis), l-Istati Membri għandhom jipproponu lill-Kummissjoni għal eżami u approvazzjoni, evalwazzjoni raġjonevoli ta’ element ta’ għajnuna li jintuża biex jiġu applikati r-regoli ta’ kumulu. Fejn kapital provdut lil impriża taħt kapitali fir-riskju huwa użat biex jiffinanzja spejjeż ta’ investiment inizjali, riċerka u żvilupp jew spejjeż oħra eliġibbli għal għajnuna taħt strutturi oħra, l-Istati Membri għandhom jinkludu l-element ta’ għajnuna fil-kapitali fir-riskju fl-applikazzjoni ta’ soqfa ta’ għajnuna rilevanti. IX. Osservazzjonijiet finali Il-Kummissjoni għandha l-ħsieb li tapplika t-termini ta’ din il-komunikazzjoni għal ħames snin. Madankollu, peress li l-avviċinament ta’ din il-komunikazzjoni tirrapreżenta tbegħid minn metodi ta’ kontrol ta’ għajnuna ta’ l-istat użati qabel, u li titratta ma’ erja ta’ żvilupp mgħaġġel fl-ekonomija tal-Komunità, tirriserva d-dritt li taġġusta l-avviċinament fid-dawl ta’ esperjenza. Fejn din tkun ta’ għajnuna tista’ tipprovdi wkoll kjarifikazzjonijiet ta’ l-avviċinament tagħhu lil punti partikolari. [1] Il-Kummissjoni ddefinit il-kapitali fir-riskju fl-istudju tal-1998 "Kapitali fir-Riskju: ċavetta għal ħolqien ta’ impjiegi fl-Unjoni Ewropea" (SEC(1998) 552 finali, 31 ta’ Marzu 1998) bħala finanzjament ta’ ekwità fil-fażijiet ta’ start-up u żvilupp tagħhom, u l-frażi hija użata f’dak is-sens fid-dokument preżenti. It-terminu "venture capital" jirreferi essenzalment għal kapitali fir-riskju provdut minn fondi ta’ investimenti (fondi ta’ venture capital) stabbiliti għal dak l-iskop. Fondi bħal dawn ħafna drabi jipprovdu taħlita ta’ finanzi ta’ ekwita, mezzanine u self subordinat u t-terminu "venture capital" jirreferi għat-totalità ta’ dawn il-finanzi. [2] "Riforma ekonomika: rapport dwar il-funzjoni ta’ swieq ta’ prodotti u kapital tal-Komunità", KUMM(1999) 10, 20 ta’ Jannar 1999. [3] "Kapitali fir-riskju, ċavetta għal ħolqien ta’ impjieg fl-Unjoni Ewropea", SEC(1998) 552 finali, 31 ta’ Marzu 1998. [4] Rapport ta’ progress dwar il-pjan ta’ azzjoni ta’ kapitali fir-rsikju, KUMM(2000) 658 finali, 18 ta’ Ottubru 2000, taqsima 3.4. [5] Rapport ta’ progres dwar il-pjan ta’ azzjoni ta’ kapitali fir-rsikju, KUMM(2000) 658 finali, 18 ta’ Ottubru 2000, taqsima 3.4. [6] Waqt li Artikoli ta’ għajnuna ta’ l-istat tat-Trattat jgħoddu biss għal miżuri nazzjonali jew sotto-nazzjonali), politika koerenti tirrikjedi li miżuri meħuda f’livell ta’ Komunità m’għandhomx imorru kontra regoli ta’ għajnuna ta’ l-istat. [7] ĠU C 288, tad-9.10.1999, p. 2. [8] Il-Qorti tal-Ġustizzja tal-Komunitajiet Ewropej iddeċidiet li l-Artikolu 87 ma jiddistingwix bejn il-miżuri ta’ intervent tal-Istat konċernat b’riferenza għall-kawżi jew miri tagħhom imma tiddefinixxihom rigward l-effetti tagħhom. L-Italja v Kummissjoni, Każ 173-73 ġ1974ħ ECR 709. [9] Deċiżjoni tal-4 ta’ Ottubru 2000 f’Każ N 172/2000 (l-Irlanda) Skema ta’ fond kapitali ta’ seed and venture (ĠU C 37, tat-3.2.2001, p. 48). [10] Dan jista’ jkun il-każ, per eżempju, ta’ miżura ta’ taxxa li tippromwovi investiment f’ċertu klassi ta’ strument finanzjarju. [11] Ara per eżempju s-sentenza tal-Qorti tad-19 ta’ Settembru f’Każ C-156/98, il-Ġermanja v il-Kummissjoni (għadha mhux pubblikata). [12] F’dan il-każ il-Qorti tal-Ġustizzja ddeċidiet li: "Fil-każ ta’ programm ta’ għajnuna il-Kummissjoni tista’ tillimita lilha nnifisha li teżamina l-karatteristiċi tal-programm in kwistjoni sabiex tistabbilixxi jekk, minħabba fl-ammonti jew persentaġġi għolja ta’ għajnuna, n-natura ta’ investimenti li taħthom tingħata l-għajnuna jew termini oħra tal-programm, tagħti vantaġġ xieraq lil dawk li jirċievu fir-rigward tal-kompetituri tagħhom u x’aktarx jibbenefikaw intrapiżi imqabbda f’kummerċ bejn l-Istati Membri" Każ 248/84, il-Ġermanja v il-Kummissjoni (1987) ECR 4013, f;’parafrafu 18 (enfasì miżjuda). [13] Bulletin KE 9-1984, riprodott f’"Liġi tal-Kompetizzjoni fil-Komunitajiet Ewropej", Volum IIA, p. 133. [14] ĠU C 384, tal-10.12.1998, p. 3. [15] ĠU C 71, tal-11.3.2000, p. 14. Madankollu għandu jiġi notat li garanziji mogħtija mill-Istat favur investimenti fil-kapitali fir-riskju aktar għandhom ċans li jinkludu element ta’ għajnuna lill-investitur milli huwa l-każ b’garanziji tradizzjonali ta’ self, li normalment huma kunsidrati li jikkostitwixxu għajnuna lil min jissellef aktar milli lil dak li jislef. [16] Dan jista’ jkun il-każ ta’ miżuri li jipprovdu finanzi lil investituri f’parteċipazzjonijiet bħal dawn, fejn din id-dispożizzjoni hija magħmula aktar favorevoli minn termini tas-suq. [17] Per eżempju, id-Deċiżjoni tal-Kummissjoni 98/476/KE (ĠU L 212, tat tat-30.7.1998, p. 50) Dan il-każ kien is-suġġett tas-sentenza tal-Qorti f’Każ Ċ-156/98 riferit fin-nota f’qiegħ il-paġna 10. [18] Ara in-nota f’qiegħ il-paġna 16. [19] Per eżempju, Deċiżjoni f’Każ N 705/99, il-Fond ta’ Teknoloġija Għolja tar-Renju Unit. [20] Deċiżjoni 2001/406/KE fil-Każ Ċ 46/2000, Viridian Growth Fund (l-Irlanda ta’ Fuq): ĠU L 144, tat-30.5.2001, p. 23. [21] ĠU L 10, tat-13.1.2001, p. 30. [22] Linji ta’ Gwida dwar Għajnuniet Reġjonali Nazzjonali (ĠU C 74 tal-10.3.1998, p. 9) u Regolament tal-Kummissjoni (KE) Nru 70/2001 tat-12 ta’ Jannar 2001 dwar l-applikazzjoni ta’ l-Artikoli 87 u 88 tat-Trattat tal-KE dwar għajnuna ta’ l-istat lil intrapiżi żgħar u ta’ daqs medju (ĠU L 10, tat-13.1.2001, p. 33). [23] Il-fatt li għan huwa rikonoxxut bħala mixtieq f’livell tal-Komunità fih innifsu, m’huwiex biżżejjed biex jiġġustifika għajnuna ta’ l-istat proposta fl-insegwiment tiegħu. Għandu jiġi nnutat li l-konklużjonijiet tal-Kunsill Ewropew f’Lisbona sejħu għal tnaqqis f’għajnuna ta’ l-istat kif ukoll żieda f’kapitali fir-riskju. [24] Per eżempju (ĠU C 74, tal-10.3.1998, p. 19, u ĠU C 68, tas-6.3.1996, p. 6). [25] Dan jista’ jinkludi metodoloġija bbażata fuq l-ispiża f’li tiġi provduta garanzija partikolari. Ara Deċiżjoni tat-28 ta’ Frar 2001 f’Każ N 551/2000 (il-Ġermanja): BTU - Beteiligungskapital für kleine Technologieunternehmen (ĠU C 117, tal-21.4.2001, p. 14, f’p. 17). [26] Ara Regolament tal-Kummissjoni (KE) Nru 70/2001. [27] Rapport ta’ progress dwar il-pjan ta’ azzjoni ta’ kapitali fir-rsikju, KUMM(2000) 658 finali, 18 ta’ Ottubru 2000, taqsima 3. [28] Injezzjonijiet separati ta’ kapital fi żmien sitt xhur minn xulxin jiġu kunsidrati bħala parti mill-istess porzjon (tranche), kif ikunu injezzjonijiet differenti, anke fuq perjodu itwal, li għalihom rabta hija magħmula bħala parti minn transazzjoni waħda. [29] Jiġifieri, permezz ta’ regolament adottat taħt ir-Regolament tal-Kunsill Nru 994/98 tas-7 ta’ Mejju 1998 dwar l-applikazzjoni ta’ l-Artikoli 92 u 93 tat-Trattat li jistabbilixxi l-Komunitajiet Ewropej dwar ċerti kategorji ta’ għajnuna orizzontali ta’ l-Istat (ĠU L 142, tal-14.5.1998, p 114. [30] ĠU L 83, tas-27.3.1999, p. 1). [31] It-tieni aternattiva hija mezz wieħed ta’ intervent ta’ l-Amministrazzjoni ta’ Kummerċ żgħir tal-Istati Uniti favur kumpanniji żgħar ta’ investiment ta’ kummerċ. [32] Wara d-definizzjoni tal-Komunità mfassla fi-Rakkomandazzjoni tal-Kummissjoni 96/280/KE (ĠU L 107, tat tat-30.7.1996, p. 4). [33] L-Assoċjazzjoni Ewropea dwar Venture Capital tiddefinixxi finanzjament start-up bħala "finanzjament provdut lil kumpannijia għall-iżvilupp ta’ prodott u bejgħ fis-suq inizjali. Kumpanniji jistgħu ikunu fil-proċess li jitwaqqfu jew jista’ jkun li kienu fil-kummerċ għal żmien qasir, imma ma biegħux il-prodott tagħhom kummerċjalment", u stadju kmieni ieħor bħal ma huwa "finanzjament lil kumpanniji li għadhom fl-istadji ta’ riċerka u żvilupp ta’ prodotti jew li lestew l-istadju ta’ żvilupp ta’ prodotti u jeħtieġu fondi oħra biex jibdew fabbrikazzjoni kummerċjali u bejgħ. Għadhom ma jiġġenerawx qligħ". [34] "Indirettament" għandha titqies li tfisser investiment permezz ta’ fondi jew mezzi oħra ta’ investiment. --------------------------------------------------